Мікола Гусоўскі - Вікіпэдыя

# Мікола Гусоўскі

### Зьвесткі зь Вікіпэдыі — вольнай энцыкляпэдыі.

Гусо́ўскі, Міко́ла (Гусо́ўскі, Мікала́й) (па-лацінску: Nicolai Hussoviani; па-польску: Mikołaj Hussowczyk; па-расейску: Николай Гусовский) (прыкладна 1470 – прыкладна пасьля 1533) — беларускі паэт-гуманіст і асьветнік эпохі Адраджэньня, прадстаўнік новалацінскай усходнееўрапейскай школы.

## [рэдагаваць] Нараджэньне

Нарадзіўся верагодна ў вёсцы Уса (Усава), дакладнае месцазнаходжаньне якой у межах сучаснай ці этнаграфічнай Беларусі дагэтуль нявысьветленае за нястачаю дакумэнтальных крыніцаў. Паходзіў зь сям’і паляўнічага.

## [рэдагаваць] Адукацыя

Пісьмом Мікола авалодаў у катэдральнай або царкоўна-прыходзкай школе. Працягваў ва ўнівэрсытэтах Балёньі, Вільні, Кракава.

## [рэдагаваць] Місія ў Рым (1518 1522)

Быў у складзе пасольства Вялікага Княства Літоўскага і Каралеўства Польскага на чале з Эразмам Вітэліюсам у Рым. На замову Папы Рымскага Лева Х напісаў паэму: «Песьня пра зубра». Арыгінальная назва: «Carmen de statura feritate ac venatione Bisontis» (Песьня пра аблічча, дзікасьць зубра і паляваньне на яго). Калі паэт канчаў пісаць паэму, паляндра прыйшла на Апэнінскую паўабтоку. Уражаны трагічнымі падзеямі, Гусоўскі стварае верш-малітву «Да сьвятога Себасьцяна». Сканалі і папа Леў X і біскуп Вітэліюс. Без апекуноў ён ня змог надрукаваць свой твор у Рыме, але толькі ў 1523 годзе ў Кракаве, пры дапамозе вялікай княгіні літоўскай і каралевы польскай Боны Сфорца.

## [рэдагаваць] Творы

- паэма «Песьня пра зубра». «Carmen de statura feritate ac venatione Bisontis» (Песьня пра аблічча, дзікасьць зубра і паляваньне на яго) 1523;
- верш «Суцяшэньне» 1523;
- верш-малітва «Да сьвятога Себасьцяна» 1523;
- паэма «Новая і славутая перамога над туркамі...» 1524;
- паэма «Жыцьцё і подзьвігі святога Гіяцынта» 1525.

## [рэдагаваць] Верагодна аўтэнтычны партрэт

Баларуская дасьледніца Жана Вацлаваўна Некрашэвіч-Кароткая лічыць, што адшукала аўтэнтычную выяву, на якой адлюстраваны Мікола Гусоўскі. Выява зьмешчана ў першым выданьні паэмы, якое доўгі час не было даступна беларускім дасьледнікам.

## [рэдагаваць] Пераклады

На беларускай мове існуе тры перастварэньні «Песьні пра зубра», якія належаць пяру Язэпа Семяжона, Уладзіміра Шатона і Натальлі Арсеньневай. Акрамя беларускай яна перакладзеная на польскую, літоўскую, расейскую і ўкраінскую мовы.

У 1980 годзе ЮНЭСКА з нагоды 500-годзьдзя паэта ўключыла імя Міколы Гусоўскага ў каляндар міжнародных датаў выдатных дзеячоў сусьветнае культуры.

## [рэдагаваць] Вонкавыя спасылкі

У ВікіСховішчы можна знайсьці мультымэдыйныя матэрыялы па тэме:
«Мікола Гусоўскі»

- Біяграфія на Slounik.org
- Творы на «Беларускай Палічцы»
- Біяграфія на старонцы «Гісторыя Беларусі. Асобы.» Таварыства Беларускай Мовы
- Іван Саверчанка, Зьміцер Санько «150 пытанняў і адказаў з гісторыі Беларусі» на «Беларускай Палічцы»
- Уладзімір Арлоў, Генадзь Сагановіч «Дзесяць вякоў беларускай гісторыі» на «Беларускай Палічцы» ISBN 9986-9219-8-8
- Віктар Корбут. Песьня пра зубра. Выяўлены партрэт Міколы Гусоўскага

Атрымана з «http://be.wikipedia.org../../../%D0%BC/%D1%96/%D0%BA/%D0%9C%D1%96%D0%BA%D0%BE%D0%BB%D0%B0_%D0%93%D1%83%D1%81%D0%BE%D1%9E%D1%81%D0%BA%D1%96_9de2.html»

Катэгорыі: Беларускія асьветнікі | Беларускія літаратары

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Esperanto
- English